平均律喺音樂係指將一個八度分做若干等分，係而今一般嘅做法，喺西方音樂通常分12等分。平均律可以話係一種妥協，好處係是但一編樂章，用同一件樂器，可以用是但一個音階彈，聽落都一樣同大致正常，唔好處係技術上可能會走音，因為例如喺西方嘅傳統音階裏面，每個音嘅音高其實並唔係平均分佈。